
1. ASJAOLUD JA MENETLUSE KÄIK
Ehitisregistri keskkonda laekus läbi vaatamiseks Kulgusadama tee 15 kinnistule, katastritunnus 51106:009:0037, püstitatud aiamajale, ehitisregistri koodiga 121264069, kasutusloa taotlus nr 2311371/13923. Taotlusele on lisatud 2018. a ehitusprojekt  „Aiamaja püstitamise ehitusprojekt“, töö nr 337, projekteerija FIE Olga Medvedjeva; 2023. a „Ehitusprojekti muutmine“, töö nr 337M,  projekteerija FIE Olga Medvedjeva, ja 2023. a aiamaja erakorraline audit, töö nr 1423, audiitor FIE Lolita Zastrozinova, mis on tehtud puuduvate ehitusdokumentide asendamiseks.

Ehitisregistri andmetel 30.10.2023. a Kulgusadama tee 15 ehitusprojekti „Aiamaja püstitamise ehitusprojekt“, töö nr 337, projekteerija FIE Olga Medvedjeva, kohaselt  ehitiste püstitamiseks on antud 02.01.2019.a ehitusluba nr 1912271/00053. Kinnistu omanik esitas 08.04.2019. a ehitamise alustamise teatise nr 1911581/02070 ehitustöödega alustamise kohta.

Ehitusprojekti muutmise projektist, töö nr 337M, nähtub, et esimesel korrusel aiamajas on sauna asemele ehitatud majapidamisruum, katlaruumi asemele on ehitatud avatud köök, pööningukorrus on ümberplaneeritud. Hoone asukoht ja gabariidid  vastavad ehitusloa saanud ehitusprojektile ja projekteerimistingimustele. 

Auditi aruande, töö nr 1423, audiitor FIE Lolita Zastrozinova, kohaselt „ehitis ei avalda negatiivset mõju ümbritsevale keskkonnale. Aiamaja vastab ehitamise ajal kehtinud  normidele ja nõuetele, ei ole tuleohtlik ja vastab projekteerimistingimustele”. 

30.10.2023.a on ehitisregistri  keskkonnas, koduleht www.ehr.ee, genereeritud kasutusloa eelnõu nr  2311371/13923,  menetluse nr 397330, ning eelnõu on suunatud kooskõlastamiseks Päästeameti Ida Päästekeskusele ning Narva Linnavalitsuse Arhitektuuri-ja Linnaplaneerimise Ametile arvamuse avaldamiseks.

Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis  on avastatud puudused ning kasutusloa taotlus on mitu korda ehitisregistri elektroonilise keskkonna kaudu puuduste kõrvaldamiseks tagastatud. 21.12.2023 on ehitisregistri keskkonnas edaspidiseks menetlemiseks taasesitatud kasutusloa taotlus V05.

21.12.2023. a kõik menetlusse kaasatud isikud nõustusid Kulgusadama tee 15 kinnistule, katastritunnus 51106:009:0037, püstitatud aiamajale, ehitisregistri kood 121264069, kasutusloa väljastamisega. 

20.10.2023. a esitas Päästeameti Ida päästekeskus oma kooskõlastuse ilma märkusteta.
21.12.2023.a Narva Linnavalitsuse Arhitektuuri- ja Linnaplaneerimise Ameti arhitekt avaldas oma arvamuse: „Kooskõlastatud, v.a haljastuse protsent. Tulevikus tuleb sellega arvestada“.


Seega püstitatud aiamajale ehitisregistri koodiga 121264069 kasutusloa andmiseks takistusi ei ole. Ehitusseadustiku § 55 kohaselt  puuduvad Kulgusadama tee 15 kinnistule püstitatud aiamajale kasutusloa andmisest keeldumise põhjused. Kuna püstitatud ehitis vastab aiamajale esitatud nõuetele ja ei ole tuleohtlik, seda on võimalik ohutult ja iseseisvalt kasutada, siis võib kohalik omavalitsus anda kasutusloa aiamaja püstitamiseks Kulgusadama tee 15 kinnistule.


2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt, järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS
3.1. Anda kasutusluba Kulgusadama tee 15 kinnistule püstitatud aiamajale (ehitisregistri koodiga 121264069) märkusega „viia haljastuse protsent vastavusse projekteerimistingimustega“.
3.2. Kohustada aiamaja ja kinnistu omanikku viima haljastuse protsent vastavusse projekteerimistingimustega.


4. RAKENDUSSÄTTED
4.1.	Korraldus jõustub seadusega sätestatud korras. 
4.2.	 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

